DNB hever renten på boliglån

Norges største bank øker rentene med inntil 0,2 prosentpoeng.

HEVER: DNB følger etter Nordea og øker boliglånsrentene. Vis mer byoutline Foto: Fredrik Varfjell NTB scanpix

Publisert: Oppdatert: 9. november 2016 16:09 , Publisert: 9. november 2016 15:36

– Etter en periode med historisk lave boliglånsrenter, er det mye som tyder på at bunnen er nådd, sier DNBs konserndirektør for personmarkedet, Trond Bentestuen, i en kommentar i en børsmelding fra banken.

DNB har nå besluttet å øke rentene på boliglån med inntil 0,2 prosentpoeng.

– Det er flere faktorer som påvirker rentene kundene betaler på boliglånet sitt, og både konkurransesituasjonen og prisen på penger i markedet spiller inn på våre vurderinger. Begge disse faktorene indikerer nå at bunnen kan være nådd etter en periode med historisk lave renter på boliglån i Norge, sier Bentestuen.

Alle kunder får renteendring



For eksisterende kunder vil renteendringen tre i kraft fra 9. januar 2017.

Alle kunder som får renteendring, vil få brev hjem eller i nettbanken om hvordan renteendringen påvirker akkurat deres lån innen utgangen av neste uke, opplyser banken i børsmeldingen.

Alle kunder vil få renteendring, men det er ulikt hvor stor endringen vil bli, avhengig blant annet av hva slags type lån man har, opplyser informasjonsdirektør Even Westerveld i DNB til E24.

Ny beste veiledende rente blir 2,05 prosent til førstegangs boligkjøpere, med effektiv rente på 2,13 prosent.

Har blitt spådd



DNB er ikke den første banken til å heve sine flytende boliglånsrenter.

I slutten av september varslet Nordea som første storbank at de jekker opp boliglånsrenten for deler av sin kundemasse med inntil 0,20 prosentpoeng.

Etter Norges Banks forrige rentemøte spådde flere eksperter et lite hopp i norske boliglån i tiden fremover.

For selv om styringsrenten er uendret lav, så er pengemarkedsrenten – enkelt sagt det bankene betaler for å låne penger av hverandre – svakt stigende.

Det betyr at det blir dyrere for banken din å låne penger.

Les også Gjensidige Bank ga forbrukslån til bruk som egenkapital – nå snur de

Les også Kraftig vekst i boligprisene - steg 1,4 prosent i oktober

Les også Disse bankene tilbyr lavest boliglånsrente nå

Her kan du lese mer om DNB Boligmarkedet Bank